**Kandidátne listiny pre Komunálne voľby 2022 je možné doručiť najneskôr do 30.**

**augusta 2022**

**Obec Predmier zverejňuje informáciu v súvislosti s podaním kandidátnych listín pre voľby do orgánov samosprávy obcí v obci Predmier dňa 29.10.2022.**

V súvislosti s blížiacimi sa Komunálnymi voľbami 2022, ktoré sa tento rok uskutočnia dňa 29. októbra 2022, zverejňuje obec Predmier dôležité informácie týkajúce sa podania kandidátnych listín pre voľby do Obecného zastupiteľstva obce Predmier a kandidátnych listín pre voľby starostu obce Predmier.

**Kandidátna listina pre voľby do Obecného zastupiteľstva obce Predmier**

Kandidátnu listinu môže podať politická strana, politické hnutie alebo koalícia politických strán a politických hnutí (ďalej len „politická strana“) a nezávislý kandidát.

Politická strana doručí kandidátnu listinu v listinnej forme prostredníctvom svojho splnomocnenca a nezávislý kandidát osobne **najneskôr 60 dní predo dňom** **konania volieb** zapisovateľovi Miestnej volebnej komisie v Predmieri, na Obecnom úrade v Predmieri počas stránkových dní.

Nezávislý kandidát môže doručiť kandidátnu listinu aj prostredníctvom splnomocnenca, ktorého na to písomne splnomocnil.

Splnomocnenec politickej strany, nezávislý kandidát a splnomocnenec nezávislého kandidáta pri doručení kandidátnej listiny preukazuje svoju totožnosť občianskym preukazom alebo dokladom o pobyte pre cudzinca.

Lehota na podanie kandidátnej listiny sa končí uplynutím posledného dňa lehoty **(t. j. 30. 08. 2022 o 24.00 hod.).** Na kandidátne listiny, ktoré neboli doručené ustanoveným spôsobom a na kandidátne listiny doručené po uplynutí tejto lehoty sa neprihliada.

Po podaní kandidátnej listiny nie je možné dopĺňať kandidátnu listinu o ďalších kandidátov ani meniť ich poradie.

**Kandidátna listina pre voľby starostu obce Predmier**

Kandidátnu listinu môže podať politická strana a nezávislý kandidát.

Politická strana doručí kandidátnu listinu v listinnej forme prostredníctvom svojho splnomocnenca a nezávislý kandidát osobne **najneskôr 60 dní predo dňom** **konania volieb** zapisovateľovi Miestnej volebnej komisie v Predmieri, na Obecnom úrade v Predmieri počas stránkových dní.

Nezávislý kandidát môže doručiť kandidátnu listinu aj prostredníctvom splnomocnenca, ktorého na to písomne splnomocnil.

Splnomocnenec politickej strany, nezávislý kandidát a splnomocnenec nezávislého kandidáta pri doručení kandidátnej listiny preukazuje svoju totožnosť občianskym preukazom alebo dokladom o pobyte pre cudzinca.

Lehota na podanie kandidátnej listiny sa končí uplynutím posledného dňa lehoty **(t. j. 30. 08. 2022 o 24.00 hod.).** Na kandidátne listiny, ktoré neboli doručené ustanoveným spôsobom a na kandidátne listiny doručené po uplynutí tejto lehoty sa neprihliada.

**Kontaktné údaje zapisovateľa Miestnej volebnej komisie v Predmieri:**

**Ľubica Smolková**

**tel.: 041/557 31 81**

**mobil: 0915 386 850**

**e-mail: obecnyurad@predmier.sk**